અમેરિકાના એટલાન્ટા શહેરમાં સ્થપાયેલી ગોકુલધામ હવેલીને એક વર્ષ પૂર્ણ થતાં શનિવાર તા.૨૭ ઓક્ટોબરે પહેલા પાટોત્સવની ઉજવણીનું આયોજન કરાયું હતું. પહેલા પાટોત્સવ પ્રસંગે વૈષ્ણ‌વાચાર્ય પૂ.દ્વારકેશલાલજી મહારાજના સાંનિધ્યમાં આયોજીત નંદ મહોત્સવમાં વૈષ્ણવ શ્રદ્ધાળુઓ મોટી સંખ્યામાં ઉમટી પડ્યા હતા. પાટોત્સવ બાદ ગોકુલધામના પ્રાંગણમાં યોજાયેલા વિવિધ કાર્યક્રમોથી ભરપૂર ત્રીજા એટલાન્ટા દિવાલી મેલાનો હજારો લોકોએ લ્હાવો લૂંટ્યો હતો.